
ΟΥΡΑΝΟΥΠΟΛΗ-ΚΡΟΥΑΖΙΕΡΑ ΑΓΙΟΥ ΟΡΟΥΣ
27/09/2026
Προσκύνημα και Δέος: Κρουαζιέρα στο Περιβόλι της Παναγίας 
Ξεκινώντας από την ιστορική Ουρανούπολη, σαλπάρουμε για ένα πνευματικό ταξίδι κατά μήκος της χερσονήσου του Άθω!! 

Αναχώρηση από κεντρική πλατεία στις 05.30.Με σύντομη στάση καθ΄οδον για καφεδάκι συνεχίζουμε την πορεία μας διασχίζοντας μια από τις  προστατευόμενες περιοχές Natura 2000 , γνωστή ως «Μακεδονικά Τέμπη» ή απλώς «Στενά της Ρεντίνας».  Ήταν τόσο σημαντική η θέση της περιοχής κατά την αρχαιότητα και τους βυζαντινούς χρόνους ως πέρασμα, που είχε ονομαστεί και «στενά των κλεφτών».
Φτάνοντας στην Ουρανούπολη ,επιβιβαζόμαστε στο καράβι και η κρουαζιέρα μας ξεκινά προς τη δυτική πλευρά του Αγίου Όρους με ξενάγηση στα μοναστήρια, ένα Μνημείο Παγκόσμιας Κληρονομιάς της UNESCO. Η όλη εμπειρία της κρουαζιέρας προς το Άγιον Όρος είναι μοναδική. Για περίπου 40 λεπτά μέχρι να συναντήσουμε το πρώτο μοναστήρι, ο επισκέπτης μπορεί να θαυμάσει το θαύμα της φύσης με τις μοναδικές παραλίες και την άγρια ​​ομορφιά από πράσινο, βουνό, χαράδρες και απότομους βράχους. Το πρώτο μοναστήρι που συναντάμε είναι το Μοναστήρι του Δοχειαρίου και στη συνέχεια η Μονή Ξενοφώντος, η Μονή Παντελεήμονα (Ρωσική), η Μονή Ξεροποτάμου, η Δάφνη (λιμάνι), η Μονή Σιμωνός Πέτρας, η Μονή Οσίου Γρηγορίου, η Μονή  Διονυσίου, τη Μονή του Αγίου Παύλου και τις σκήτες, τη Νέα Σκήτη και την Αγία Άννα. Κατά τη διάρκεια της κρουαζιέρας θα έχετε την ευκαιρία να τραβήξετε μοναδικές φωτογραφίες & να ακούσετε την ξενάγηση. 
Καθώς επιστρέφουμε πίσω στην Ουρανούπολη θα έχουμε την ευκαρία να θαυμάσουμε το «σήμα κατατεθέν « της πόλης, τον γνωστό πύργο της. Ο Πύργος της Ουρανούπολης ανεγέρθηκε πριν τον 14ο αι. και ανήκε στο μετόχι «Προσφόριον» της αγιορείτικης Μονής Βατοπαιδίου. Σήμερα, σώζεται το κτήριο του πύργου, ο μπαρμπακάς και ο αρσανάς. Στους χώρους του πύργου παρουσιάζονται αρχαιότητες από την προχριστιανική και χριστιανική Χαλκιδική, ενώ μία ενότητα είναι αφιερωμένη στο ζεύγος Sydney και Joice Loch που έζησε τον 20ο αι. στον πύργο, προσφέροντας κοινωνικό έργο στους κατοίκους της Ουρανούπολης, πρόσφυγες από τη Μικρά Ασία.

Ελεύθερος χρόνος για μεσημεριανό φαγητό και βόλτα στην πόλη. Μπορείτε να δοκιμάσετε φρέσκο ψάρι και τοπικούς μεζέδες στις παραθαλάσσιες ταβέρνες και να περπατήσετε στα μαγαζιά με τα αγιορείτικα προϊόντα και αναμνηστικά.
Επιστροφή στη Λάρισα μετά από μια μικρή στάση για καφεδάκι και ξεκούραση.


ΤΙΜΗ ΚΑΤΑ ΑΤΟΜΟ : 30€ + 20 € το εισιτήριο της κρουαζιέρας 

